ArabovMK/tajik-wikipedia-corpus huggingface dataset:
Бурёбофӣ

Бурёбофӣ – як навъ ҳунари анъанавии мардумӣ мебошад, ки то ба имрӯз дар баъзе навоҳии кишвар боқӣ мондааст. Устои ин ҳунарро бурёбоф (ҳасирбоф) меноманд. Бурё аз поячӯби шикастаи най бофта мешавад. Поячӯби хушки найро аз найзор ба андозаи 180 см – 2 м даравида, баргҳои онро ҷудо карда, бо асбоби кордмонанд найчӯбро ба ду парра ҷудо мекунанд. Сипас онро бо кӯба кӯфта, мешикананд. Дар натиҷа пораҳои дарозрӯяи тунук ҳосил мешавад, ки онро ба тарзи панҷара мебофанд. Канораҳои бӯрёро бо миқрози махсус бурида, росткунҷа менамоянд. Андозаи бурё маъмулан 1 м ба 1,5 м, баъзан андаке калон ё хурдтар аз ин мешавад. 1 2 Бурё дар гузашта яке аз ашёи муҳими рӯзгор буд, ки онро ба фарши хона барои нам накашидани гилем, қолину палос аз таги онҳо паҳн мекарданд. Ҳангоми бомпӯшӣ дар хонаҳои анъанавии деҳот низ бурёро истифода мебаранд. Бурёро ба болои васса тунук хобонида, аз болояш андова мекунанд, ё хок мерезанд. Дар гузашта бурёро ҳамчун гилем низ истифода мебурданд. Дар деҳаҳо ҳоло ҳам бурёро дар хонаҳои суннатӣ истифода мебаранд. 2 Адабиёт Нигаред низ.
Бурҳон Сайдуллоҳи Машшоқ

Бурҳон Сайдуллоҳи Машшоқ (Сайдуллоҳи Хонанда, ноҳияи Оҳалики Самарқанд — 1943, Самарқанд) — навозанда, хонанда ва шоир и тоҷик. Зиндагинома Давраи омӯзишӣ, ҳунарандӯзӣ ва фаъолияти Бурҳон Сайдуллоҳ дар шаҳри Самарқанд аз Устод Роҳмибердии танбӯрӣ, Ҳоҷӣ Абдулазиз ва дигарон асосҳои амалии мақомхонӣ, созандагиро меомӯзад. Ӯ дар мактаб ва сабки иҷроии Самарқанд як падидаи нав маҳсуб шуда, дар ҷараёни шоха, гӯшаҳои созию овозии "Шашмақом" "Ушшоқ", "Дугоҳ", "Чапандози Наво", "Ироқи Бухоро", "Соқиномаи Ироқ", "Савти Сабо", "Талқинчаи Баёт" ва "Орази Наво" маҳорати баланди иҷроӣ ба харҷ додааст. Дар таҷдиду такмили бахшҳои созии мақомҳо ("мушкилот") ҳам корҳои зиёде-ро анҷом дода, ин тозакориҳои иҷроияш дар до-ираҳои ҳунарии Самарқанд ва берун аз он пазируфтаанд. Бурҳон Сайдуллоҳ табъи хуби шеъргӯӣ ҳам дошта, ғазалро некӯ гуфта ва дар заминаи офаридаҳояш оҳангҳои марғуб ҳам сохта аст.
Бурҳон Раҷаб

Бурҳон Раҷаб — ҳунарпешаи театр, коргардон, Ҳунарпешаи халқии ҶШС Тоҷикистон. Бародари нависандаи Тоҷикистон Насим Раҷаб. Зиндагинома Дастпарвари мактаби миёнаи 5 ш. Самарқанд. Факултети ҳунарпешагии Институти театриву рассомии Тошканд ба номи А. Н. Островскийро хатм кардааст. Солҳои ҳунарпешаи Театри давлатии академии драмавии ба номи А. Лоҳутӣ буд. Ӯ дар якчанд намоишҳои телевизиони тоҷик ва филмҳои "Тоҷикфилм" нақшҳои ҷолиб офаридааст. Барои маҳорати арзанда дар саҳнаи театри тоҷик соли 1989 соҳиби унвони Ҳунарпешаи халқии Тоҷикистон гардидааст. Соли 1996 ӯ ба зодгоҳаш — ш. Самарқанд кӯчидааст. Эҷодиёт Аз пиесаҳои драматургҳои шӯравӣ, тоҷик ва классикони русу ҷаҳон беш аз 100 нақш бозидааст. Нақшҳо дар театр Нақшҳо дар кинофилмҳо Дар иҷрои нақшҳои мазҳакавӣ маҳорати том дошт. Соли 1996 аз Душанбе ба зодгоҳаш — шаҳри Самарқанд баргаштааст. Дар ҳамкорӣ бо адиб ва драматург Адаш Истад ва бо иштироки актёрони ҷавони театр-студияи "Овози Самарқанд" намоишномаи "Хӯса"-ро ба ҳайси коргардон саҳнагузорӣ кардааст.
Бурҳон Раҳмон

"Корманди шоистаи Тоҷикистон" "Аълочии радио ва телевизион" Бурҳон Раҳмон (4 апрели 1934, ноҳияи Ванҷ, ҶШС Тоҷикистон — 28 декабри 2015, Душанбе, Тоҷикистон) — ровии радио ва телевизиони тоҷик, наттоқи дараҷаи олӣ. Корманди шоистаи фарҳанги Тоҷикистон, Аълочии Кумитаи давлатии радио ва телевизиони Иттиҳоди Шӯравӣ ва Тоҷикистон. Зиндагинома Бурҳон Раҳмон дар деҳаи Одешти ноҳияи Ванҷ 4 апрели соли 1934 ба дунё омадааст. Ӯ таҳсилоти ибтидоиро дар хонаи кӯдакони Ванҷ, Тавилдара ва Ҳисор фаро гирифтааст. Бурҳон Раҳмон фориғуттаҳсили Омӯзишгоҳи омӯзгории ноҳияи Ғарм ва Донишгоҳи омӯзгории шаҳри Душанбе буд. Баъди хатми таҳсил Бурҳон Раҳмонов якуним моҳ таҷрибаомӯз ва аз 15 майи соли 1957 диктор — наттоқи гуфторҳои бурунмарзии радиои тоҷик шуд ва то имрӯз дар Радиои Тоҷикистон ва унвони ровии барнома ва гуфторҳо барои хориҷи кишвар фаъолият мекард. Фаъолияти корӣ Ӯ зиёда аз 60 соли умрашро дар бахши брунмарзии Радиои Тоҷикистон ва то дер боз дар шабакаи "Овози тоҷик" кору фаъолият менамуд. Инчунин ӯ дар телевизион барномаҳои "Аз почтаи телевизион" ва "Чашма"-ро худ менавишт ва барандагӣ менамудааст. Ӯ ғайр аз фаъолияти ровигӣ ҳамчунин ба сифати муҳаррир, рӯзноманигор ва ҳунарманди театр низ кору фаъолият карда, дар тарҷумаи 300 филми мустанаду бадеӣ овоз додааст. Даргузашт Бурҳон Раҳмон 28 декабри соли 2015 бар асари беморӣ дар сини 81-солагӣ дар шаҳри Душанбе аз дунё даргузашт 1. Ҷоизаҳо Бурҳон Раҳмон корманди шоистаи фарҳанги Тоҷикистон, Аълочии Кумитаи давлатии радио ва телевизиони Иттиҳоди Шӯравӣ ва Тоҷикистон, дорандаи чандин ифтихорномаи ҳукуматӣ ва сухангӯйи писандидаи мардум мебошад. Адабиёт.
Бурҳон Тӯраев

Бурҳон Тӯраев (1909, гузари Гӯри мири шаҳри Самарқанд — 3 июни 1989, Душанбе) — ҳунарпеша ва сароянда. Ҳунарпешаи хизматнишондодаи ҶШС Тоҷикистон. Курси нӯҳмоҳаи муаллимтайёркунии Самарқандро хатм намудааст. Актёри театри драмаи ба номи Ҳамза Ҳакимзодаи шаҳри Тошканд, Театри давлатии ӯзбекии "Ленин йӯли"-и шаҳри Самарқанд, Театри халқии ш. Панҷакент, ҳунарпеша ва сарояндаи Театри давлатии академии опера ва балети ба номи Садриддин Айнӣ. Эҷодиёт Бурҳон Тӯраев дар саҳнаи Театри давлатии академии опера ва балети ба номи Садриддин Айнӣ якчанд симоҳои барҷаста офаридааст: Султонбек ("Аршин мололан"-и Ӯ. Ҳоҷибеков, 1938), Иброҳим ("Гулсара"-и К. Яшин ва М. Муҳаммадов, 1938), Бобои осиёбон ("Лола"-и Сергей Баласанян ва С. Ю. Урбах, 1939) ва ғ. Аввалин иҷрокунандаи нақши Восеъ дар нахустин операи тоҷ. — "Шӯриши восеъ"-и Сергей Баласанян, Кова ("Коваи оҳангар"-и Сергей Баласанян, 1941), Қароботур, Бурҳон ("Тоҳир ва Зӯҳро", "Арӯс"-и Александр Степанович Ленский, 1944,1946), Заретский ("Евгений Онегин"-и П. И. Чайковский, 1946). Синига "Кармен"-и Ж. Бизе, 1948), Акрам ("Пӯлод ва Гулрӯ"-и Шарофиддин Сайфиддинов, 1957) ва ғ. Дар ду балет низ нақшҳои асосиро бо услуби пантомима бозидааст: Гирей ("Фаввораи Боғчасарой"-и Б. Асафйев, 1945) ва Командор ("Лауренсия"-и А. А. Крейн, 1952).
Бурҳон Ғанӣ

Бурҳон Ғанӣ (1 майи 1938, деҳаи Роғифи ноҳияи Кӯҳистони Масчо — 30 декабри 1992) — навсандаи тоҷик. Узви Иттифоқи нависандагони Тоҷикистон. Зиндагинома Бурҳон Ғанӣ 1 майи соли 1938 дар деҳаи Роғифи ноҳияи Кӯҳистони Масчоҳ таваллуд ёфтааст. Соли 1962 факултаи таъриху филологияи Донишгоҳи давлатии Тоҷикистонро хатм карда, то рӯзи фавташ ходими маҷаллаи ҳаҷвии "Хорпуштак" будааст. Асарҳояш аз аввали солҳои шастуми асри гузашта рӯи чопро дидаанд. Дар эҷоди ҳаҷву мутоиба мумтоз буда, дар ин ҷода аз устодаш Фазлиддин Муҳаммадиев сабақҳои даркорӣ гирифтааст. Ҳикояҳои ӯ "Ҳимоя", "Кори нек", "Эҳтиром", "Дафтарчаи қайдҳо" ӯро ҳамчун нависандаи ҳаҷвнигор машҳур гардондаанд. Маҷмӯаи ҳикояҳояш "Хушомадгӯёнро азиз доред!" соли 1973, "Ҳар каллаеро як хаёл" соли 1977, "Хеши падар" соли 1987 чоп шудаанд. Ҳикояҳои алоҳидаи ӯ ба забонҳои булғорӣ ва ғ. тарҷума ва чоп шудаанд. 30 декабри соли 1992 риштаи ҳаёташ канда шуд.
Бурҳони қотеъ

"Бурҳони қотеъ", фарогири беш аз 20 200 калимаву ибора, бо тартиби ҳарфҳои алифбои Дар "Бурҳони қотеъ" ба ҷуз луғоту истилоҳ, мақолу зарбулмасал ҳам шарҳ ёфтаст. Гоҳе, бо тафсири вожаву истилоҳ гунаи арабиву туркӣ ва ҳиндии он низ дарҷ гашта, монанди: "бӯза — чоп кард.
Музаффар Бурҳони Балхӣ

Бурҳони Балхӣ, Бурҳонуддин Музаффар ибни Шамсуддин Алӣ ибни Ҳамидуддин (1;? — 1388, Ҳиндустон) — ориф, нависанда ва шоир и форс-тоҷик.
Бурҳониддин Раҷабов

Ҳунарпешаи шоистаи Тоҷикистон Ҳунарпешаи халқии Тоҷикистон Бурҳониддин Раҷабов (Раҷабов Бурҳониддин Ҳамроевич; зод. 23 сентябри 1958, деҳаи Саричашма, ноҳияи Шӯрообод) — ҳунарпеша ва коргардони театр, Ҳунарпешаи шоистаи Тоҷикистон, Ҳунарпешаи халқии Тоҷикистон. Зиндагинома Донишкадаи давлатии санъати ба номи М. Турсунзода ва Омӯзишгоҳи олии театрии ба номи Б. Шукини шаҳри Маскавро хатм кардааст. Фаъолияташ дар Театри мусиқӣ-мазҳакаи ш. Қурғонтеппа ҷараён гирифтааст, ба сифати актёр, коргардон, саркоргардон ва директори он заҳмат кашидааст. Дар бисёр спектаклҳо, чун "Модар нигарон буд", "Хирс", "Булдок", "Тӯи бедомод", "Авлиё ва осӣ", "Моҷарои обфурӯш", "Фарёди ишқ" нақш бозида, хулқу атвори қаҳрамононашро бо нозукӣ дар назари бинанда ба ҷилва овардааст. Ҳамчун коргардон "Давлати Сомониён", "Фариштаҳо", "Ҳазрати Амирҷон", "Бозиҳои манфиатҷӯёна", "Оршин мол-олон" барин намоишномаҳоро рӯи саҳна оварда, дар ҳар яке тарафҳои тозаи маҳораташ кушода шудааст. Ба ҳайси роҳбари бадеӣ ва коргардон бисёр намоишномаю барномаҳои консертӣ ва чорабиниҳои ҷашниро моҳирона таҳия намудааст.
Бурҳон Ғурурии Кошонӣ

Бурҳон Ғурурии Кошонӣ — шоир и форсизабони Ҳиндустон. Зиндагинома Аз содоти Кошон буд. Дар ҷавонӣ аз зодгоҳаш — Кошон ба аз он ҷо ба ш. Доробгирд рафт ва дар дарбори ҳукмрони ин шаҳр Муҳаммадқулихон буд. Муддате дар Ҳайдарободи Дакан ва сипас то охири умр дар Синд зиндагӣ кард. Ба мулозимати Абдурраҳими Хонихонон расида, дар мадҳи ӯ қасидаҳо навиштааст. Доруғаи зарробхонаи Тата шуд ва дар замони Шоҳиҷаҳон аз олам даргузашт. Авҳадӣ бо Ғурурии Кошонӣ дар Эрон ва Ҳиндустон мулоқот ва дар асараш "Арафоту-л-ошиқин" аз истеъдоди шоирии ӯ ёд намудааст. Аз осораш маснавии "Соқинома" (176 байт), ки дар он тараннуми шодию хурсандиҳои зиндагӣ ва табиати дилрабои Ҳиндустон тасвир ёфтаанд, ба тавассути тазкираи "Майхона" то замони мо расидааст. Абёти парокандааш дар манбаъҳои адабии "Маосири Раҳимӣ", "Арафоту-л-ошиқин", "Ништари ишқ", "Оташкада", "Риёзу-л-орифин", "Шоми ғарибон" ва дигар манобеи адабӣ-таърихӣ сабт аст. Ғурурии Кошонӣ пайрави сабки ҳиндӣ буд ва дар шеър табъи баланду зеҳни мустақим дошт. Соҳибдевон буд. Девонашро Абдулбоқии Наҳовандӣ, муаллифи тазкираи "Маосири Раҳимӣ" мутолиа намуда, баҳои баланд додааст. Мутаассифона, девонаш то замони мо нарасидааст. Ашъораш бештар мазмунҳои ирфонӣ ва ҳасбиҳолӣ доранд. Абёти зер аз ӯст: Дар аҳди ҷамоли ту нагиранд зи гул об, Акси ту ба ҳар об ки афтод, гулоб аст. Аз бахт чӣ сон шиква тавон кард, урурӣ, Бетолеии аҳли хунар расми қадим аст.
Қурбонбой Бурҳонов

Қурбонбой Бурҳонов (Бурҳонов Қурбонбой Турсунраҷабович августи 1953, ҶШС Ӯзбекистон) — омӯзгор, номзади илмҳои педагогӣ. Зиндагинома Соли 1975 Университети давлатии Тоҷикистон ба номи В. И. Ленин -ро бо ихтисоси омӯзгори фанни математика хатм кардааст. Корнома.
Бурҳонуддин Тирмизӣ

Бурҳонуддин Муҳаққиқи Тирмизӣ — мутафаккир, ориф, нависанда и форс-тоҷик, муриди Баҳоуддин Валад, муаллифи "Маъорифи Бурҳонуддин Муҳаққиқи Тирмизӣ".
Бурҳонуддини Марғинонӣ

Бурҳонуддини Марғинонӣ (ноябр 1117, Марғилон, Узбакистон, Риштон ё Душанбе — 29 октябр 1197 1, Бухоро) — муҳаддис, донишманд ва фақеҳи маъруфи ҳанафии форс-тоҷик. Зиндагинома Куняи ӯ Абулҳасан, лақабаш Бурҳонуддин, номаш Алӣ ва номи падараш Абӯбакр буда, силсилаи насабаш ба Абӯбакри Сиддиқ мерасид. Ӯ соли панҷсаду ёздаҳ, моҳи Раҷаб, рӯзи душанбе баъд аз намози аср дар шаҳри Марғинони водии Фарғона чашм ба олами ҳастӣ кушодааст. Омӯзиши илми фиқҳро аз назди падараш оғоз намуда, сипас барои такмил намудани илму дониш дар назди фуқаҳои аср амсоли Баҳоуддин Алӣ ибни Муҳаммад ибни Исмоили Исбеҷобӣ, Наҷмуддин Абӯҳафс Умари Насафӣ-муаллифи китоби "Ақидаи Насафӣ", Ҳусомуддин Умар ибни Абдулазиз, Зиёуддин Муҳаммад ибни Ҳусайни Бандиҷӣ, Абӯамр Усмон ибни Алии Байкандӣ, Қивомуддин Аҳмад ибни Абдуррашиди Бухорӣ — падари муаллифи "Хулосату-л-фатово" зонуи шогирдӣ мезанад ва дар натиҷа фақеҳи замони худ мегардад. Донишмандон ва фақеҳони асраш аз қабили Фахруддини Қозихон, Маҳмуд ибни Аҳмад ибни Абдулазиз — муаллифи китоби "Ал-муҳит" ва "Аз-захира", Зайнуддин Абӯнаср Аҳмад ибни Муҳаммад ибни Умари Аттобӣ, Заҳируддин Муҳаммад ибни Аҳмади Бухорӣ — муаллифи китоби "Фатовои Заҳирия" ӯро азизу гиромӣ медоштанд 2. Бурҳонуддини Марғенонӣ ба шогирдони зиёде илми фиқҳ омӯхта онҳоро ба камол расониданд, ки аз ҷумлаи онҳо фарзандони ӯ Ҷалолуддин Муҳаммад, Низомуддин Умар, набараи ӯ Имодуддин ибни Абӯбакр, Шамсулаиммаи Кардарӣ, Ҷалолуддин Маҳмуд ибни Ҳусайни Истаравшанӣ мебошанд. Бурҳонуддини Марғинонӣ дар илми фиқҳ, ҳадис, тафсир, ирфон, усул, адаб ва шеър маҳорати бузурге дошт. Ӯ соли панҷсаду чиҳилу чаҳори ҳиҷрӣ ба зиёрати хонаи Худо рафта равзаи Паёмбари Худо (с)-ро зиёрат намуданд. Бурҳонуддини Марғенонӣ соли панҷсаду наваду се, чордаҳуми зулҳиҷҷа, рӯзи сешанбе дар шаҳри Самарқанд аз дунё даргузашт. Ибни Камолпошшо ӯро аз табақаи асҳоби тарҷеҳ ном бурдаанд. Осор Аз Бурҳонуддини Марғенонӣ осори гаронбаҳое ба мерос мондааст, ки баъзе аз онҳо ин ҷо зикр карда мешаванд.
Бурҳониддин Тӯраев

Бурҳониддин Бузургович Тӯраев (тахаллусаш Сайид Бурҳониддини Бузургмеҳр, 18.04.1966, деҳаи Каҷровути ноҳияи Ғончӣ) — забоншинос, номзади илмҳои филологӣ, узви Конфедератсияи байналмилалии Иттиҳодияи журналистони Тоҷикистон. Зиндагинома Солҳои шунавандаи бахши рӯзонаи факултети филологияи тоҷики Донишгоҳи давлатии Тоҷикистон ба номи В. И. Ленин буд. Солҳои дар факултети филологияи тоҷики донишгоҳи номбурда таҳсил кардааст. Солҳои лаборанти калони гурӯҳи яғнобшиносии назди Институти забон ва адабиёти ба номи А. Рӯдакии АИ ҶТ, ҳамзамон коршиноси калон ва мудири китобхонаи форсии Бунёди фарҳангии Тоҷикистон, муҳаррири адабии барномаи "Гулзори сухан"-и идораи адабиёт ва ҳунари радиои Тоҷикистон, ходими адабӣ ва узви ҳайати таҳририяи маҷаллаи "Тоҷикистон", унвонҷӯи бахши диншиносӣ ва назарияи озодандешии Институти фалсафа ва ҳуқуқи Академияи илмҳои Тоҷикистон, муҳаррири тоҷикии маҷаллаи илмии "Паёми Донишгоҳи давлатии миллии Тоҷикистон", ассистенти кафедраи таърихи забон ва типологияи Донишгоҳи миллии Тоҷикистон буд. Солҳои ба ҳайси сармутахассиси Маркази таълимию методии макотиби маълумоти миёна ва муассисаҳои таълимии олии назди Вазорати маорифи Тоҷикистон кор кардааст. Аз соли 2007 то имрӯз ҳамчун ассистент, муаллими калони кафедраи забони тоҷикии Донишгоҳи давлатии омӯзгории Тоҷикистон ба номи С. Айнӣ кор мекунад. Фаъолияти илмӣ Оид ба ҷиҳатҳои лексикӣ-семантикӣ ва калимасозии микротопонимҳои Яғноб кори илмӣ бурда, муаллифи якчанд асару мақолаҳо мебошад. Инчунин дар риштаи илмҳои таърих, мардумшиносӣ, фарҳанг ва тамаддун, фолклоршиносӣ (эҷодиёти шифоҳии мардум), забоншиносӣ, номшиносӣ (ономастика, бавижа бахши номҳои ҷуғрофӣ-топонимика), диншиносӣ ва адабиётшиносӣ зиёда аз 100 номгӯи асару мақолаҳо чоп кардааст. Бо тахаллуси Сайид Бурҳониддини Бузургмеҳр дар саҳифаҳои матбуоти даврии Тоҷикистон зиёда аз 50 мақолаҳои публисистӣ нашр кардааст. Дар филмномаҳои "Бинои дӯстӣ", "Бобои Миралӣ", "Ҳамовоз", "Ҷалоли шаҳри ишқ" бахшида ба 800-солагии Мавлоно Ҷалолиддини Балхӣ (дар ин филм ба ҳайси мушовир ва ҳунарпеша дар нақши шогирди Шамси Табрезӣ — шайх Бурҳониддин нақш бозидааст), филми портретии "Фарзанди кӯҳистон" (ба 80 солагии Моёншо Назаршоев), "Мансур Носиров" ба 80 солагии Арбоби шоистаи соҳаи ҳуқуқ ба ҳайси муҳаррир, мушовир ва ёвари коргардон фаъолият кардааст. Дар филми 50-қисмаи "Илм аз сурайё" бахшида ба 1310-солагии Имоми Аъзам Абӯҳанифа ба ҳайси муҳаррир ва мушовири илмӣ фаъолият карда, инчунин дар нақши яке аз шогирдони Имоми Аъзам ҳунарнамоӣ кардааст. Осор.
Бурҳонуддини Зарнуҷӣ

Бурҳонуддини Зарнуҷӣ — фақеҳи ҳанафӣ ва донишманди форс-тоҷик, шогирди Бурҳонуддини Марғинонӣ. Таълифот Китоби "Таълиму-л-мутааллими тариқа-т-тааллуми" аз таълифоти ӯст. Нисбаи ӯ аз Зурнуҷ ва ё Зарнуҷ — шаҳри таърихии Мовароуннаҳр (воқеъ дар водии Фарғона) гирифта шудааст.
Садри Ҳиравӣ

Бурҳонуддини Ҳайдар ибни Муҳаммад ибни Иброҳими Шерозӣ, маъруф ба Садри Ҳиравӣ (—1450) — наҳвӣ, муфассир 2, мутакаллим, фақеҳ ва адиби форс-тоҷик, муаллифи "Ҳошия бар шарҳи Кашшоф".
Бурҳонуддин Ҷонами Чиштӣ

Бурҳонуддин Ҷонами Чиштӣ — адиб ва орифи форсизабони аз машоихи тариқати чиштия 1, муаллифи "Ҳуҷҷату-л-бақо", "Румузу-л-восилин" ва "Манфаату-л-имон".
Бурҳонуддини Насафӣ

Бурҳонуддини Насафӣ — муфассир, муҳаддис, мутакалим ва фақеҳи ҳанафии 1 форс-тоҷик, муаллифи "Муқаддима фӣ илми-л-хилоф" ва "Маншаъу-н-назар".
Бурҳонуддини Ғариб

Бурҳонуддини Ғариб (1, Деҳлӣ — 1341, Дакан) — орифи машҳури силсилаи чиштия дар нимҷазираи Ҳинд ва аз муридони Низомуддин Авлиё.
Бурҳонуддини Хуҷандӣ

Иброҳим ибни Аҳмад ибни Муҳаммади Хуҷандӣ, мулаққаб ба Бурҳонуддин — шоир, нависанда, муҳаддис ва фақеҳи ҳанафии форс-тоҷик.
Бурҳонуддини Соғарчӣ

Бурҳонуддини Соғарчӣ — ориф ва донишманди форс-тоҷик, аз муридони шайх Нуруддин Абдурраҳмони Исфаройинӣ.
Бурҷ ал-Араб

Бурҷ ал-Араб меҳмонхонаи люксери дар Дубай, Аморати Мутаҳҳидаи Араб (25°0828, 55°1108), аз тарафи Том Райт лоиҳа ба нақша дароварда шуда буд. 321,. 1 280,..
Бурҳонуддини Кирмонӣ

Бурҳонуддин Нафис ибни Иваз ибни Ҳакими Кирмонӣ — файласуф ва пизишки форс-тоҷик. Зиндагинома Бурҳонуддин Нафис ибни Иваз ибни Ҳакими Кирмонӣ бо номҳои Табиби Нафисӣ, Ҳаким Нафисӣ, Бурҳон Нафисӣ низ маъруф аст. Хонадон ва аҷдоди ӯ аз аттибои Кирмон буда, ба синоати тиб ва табобат шуҳрат доштанд. Бурҳонуддини Кирмонӣ таҳсилоти тиббиро дар Кирмон ба анҷом расонида, дар ҳамон ҷо ба табобат машғул шуд. Бо маҳорату истеъдоди тиббиаш миёни хоссу ом зуд маъруф гардид. Дере нагузашта Улуғбек ӯро ба Самарқанд даъват ва табиби хоссаи дарбор таъйин кард. Бурҳонуддини Кирмонӣ дар Самарқанд бо дархости Улуғбек ба тадвини чанд рисола, аз ҷумла Шарҳи "ал-Асбоб ва-л-аломот", Шарҳи "ал-Муъҷиз" ва Шарҳи "ал-Қонун фӣ-т-тиб"-и Ибни Сино (Хулосаи "Қонун"-и Ибни Сино) машғул шуд. Пас аз марги Улуғбек Бурҳонуддини Кирмонӣ ба Кирмон бозгашта, то поини умр ба тадриси тиб машғул шуд. Истифодаи осори ӯ то аввалҳои қарни дар ҳудуди Эрону Ҳинд мушоҳида мешуд.
Бурҳонҷон Ризоев

Бурҳонҷон Ризоев (27.05.1948, д.Ашти н.Ашт), муаррих, доктори илми таърих, профессор. Аълочии маорифи ҶТ.
Бурҷи Бобул

Бурҷи Бобул — сохтмони афсонавӣ аст, ки дар Сифри пайдоиш ба он ишора шудааст. Ба ҳикояи Китоби Муқаддас дар боби 11-уми китоби Ҳастӣ оварда шудааст (Ҳастӣ 11-9). Тибқи ин ҳикоя, пас аз Тӯфон, башариятро як нафаре намояндагӣ мекарданд, бо як забон гап мезаданд. Аз шарқ мардум ба сарзамини Шинор (дар поёноби Даҷла ва Фурот) омаданд, дар он ҷо тасмим гирифтанд, ки шаҳре бо номи Бобул ва манорае (сутун) ба биҳишт созанд, то "ном барорад". Рӯзи маҳшар дар Бобил, ки офариниши сутун (сохтмони бурҷ) номида мешавад, тибқи матни Китоби Муқаддас, аз ҷониби Худо халалдор шуда, одамонро маҷбур кард, ки бо забонҳои гуногун сӯҳбат кунанд, бинобар ин онҳо якдигарро намефаҳмиданд, сохтмони шаҳру манораро идома дода натавонистанд, ба миллатҳои гуногун тақсим шуданд ва дар саросари замин пароканда шуданд. Таърих Тибқи ривоятҳо, сохтмони бурҷи Бобилро насли Ҳом Намруд роҳбарӣ мекард. 4. Дар илм ва санъат Санъати баргузида Эзоҳ Адабиёт Ссылки Категория:Праязыки.
Бурӯҷин

Бурӯҷин — шаҳрест дар устони Чаҳормаҳол ва Бахтиёрӣ, Эрон аст. Шумори аҳолии ин шаҳр дар саршумории соли 2006, 54,001 нафар будааст.
Бурҷи Эйфел

Бурҷи Эйфел — бурҷе филиззӣ дар Порис, ки замоне баландтарин созаи ҷаҳон шинохта мешуд, имрӯза ба унвони намоди Фаронса шинохта мешавад, ин соза яке аз шинохташудатарин биноҳо дар ҷаҳон аст. Бурҷи Эйфелро пурбоздидтарин ҷозибаи гардишгарӣ ва аз ҳама бештар аккосишуда дар ҷаҳон меноманд.
Бусе (деҳа)

Бусе — деҳаест дар Русия, ки дар ҳайати ноҳияи Свободненский, вилояти Амур медарояд.
Бусалик

Бусалик, мақоми саввум дар таркиботи "Дувоздаҳмақом" (садаҳои 12-17 ва ибтидои ас.18). Бинобар ба тавсифи манобеи мусиқӣ мақоми Бусалик дорои авзону навоҳои мутанаввеъ ва усулан шодона будааст. Дар таркиботи "Шашмақом" бо ин ном шоха ва гӯшаи созию овозӣ амал надорад ва шояд тағйири номӣ ворид шудааст. Адабиёт Фарҳанги Ананд Роҷ, Лакҳнав, 1984; Фарҳанги Рашидӣ, Теҳрон, 1958; Фарҳанги Теҳрон,1961; Фарҳанги Амид, Теҳрон, 1966; Фарҳангномаи мусиқии Эрон, Теҳрон, 1375; Вожаномаи мусиқии Эронзамин, Теҳрон, 1375; Абдулқодири Мароғӣ, Мақосид-ул-алҳон, Теҳрон, 1356; Маҳмуди Ҳусайнӣ, Қонуни илмӣ ва амалии мусиқӣ, таҳия ва таҳқиқи Аскаралӣ Раҷабов, Душ., 1987; Ражабов И. Мақомлар масаласига доир, Тош., 1963; Мусиқӣ луғати, Тош.-т, 1987 1 Ҳамчунин нигаред.
Бурӯҷирд

Бурӯҷирд — шаҳрест дар устони Луристон, Эрон аст. Шумори аҳолии ин шаҳр дар саршумории соли 1996, 217,804 тан будааст ва дар соли 2006, 256,962 тан баровард мешавад.
Бусино (ноҳияи Колчугин)

Бусино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Колчугин, ки дар вилояти Владимир қарор дорад, дохил мешавад.
Говдум

Говдум, говдума, говзаҳра, бусир як навъ рустании дусола. Пояаш рост (то 30-180 см қад мекашад), сербарг, баргҳояш калони дарозрӯя, каме хамида. Баргҳои назди решааш дарозрӯяи яклухт, баргҳои мобайнӣ — байзашакл, баргҳои назди гул — дарозрӯяи нӯгтез. Гулаш зард, дар хӯшагули сараки поя ҷойгир аст. Ғӯзааш байзашакл, тухмаш майдаи бӯртоб. Июн — август гулу мева мекунад. Дар ҷойҳои камнам, нишебиҳои санглох, баъзан дар ҳамвориҳо, атрофи чашмаҳо месабзад. Г. дар Авруосиё, Австралия, Зеландияи Нав, Амрикои Шимолӣ ва Ҷанубӣ, Қафқоз, Сибири Шарқӣ, Осиёи Марказӣ паҳн гардидааст. Дар мавзеъҳои Ҳисору Дарвоз, Тоҷикистони Шарқӣ ва Помири Ғарбӣ (дар баландии м аз с. б.) вомехӯрад. Дар таркиби гули Г. алкалоидҳо (0,26 %), моддаҳои луобӣ (2,5 %), сапонинҳо, қанд (11 %), маводди зарди рангбахш, равғани эфир ва ғ. мавҷуданд. Г. гиёҳи доруист. Табибони мардумӣ гулчойи онро чун давои исҳоловар, балғамрон, пешоброн ва рафъи илтиҳоб тавсия медиҳанд. Ҷӯшоби баргҳои поинии он ҳангоми назлаи меъда, рӯда, бемориҳои ҷигар, сипурз (испурч), тарбод, зиқи нафас, нафастангӣ, сили шуш ва ғ. нафъ дорад. Дар тибби муосир гулу барги Г. дар мавриди сурфа ва бемориҳои шушу меъда истифода мешавад (15-20 г-и онро дар як истакон оби ҷӯш тар карда, рӯзе 1-2-чумчаӣ 3-4 бор менӯшанд). Нақуи гули он (2 қошуқ гули резакардаро дар як истакон оби ҷӯш андохта, дар давоми рӯз менӯшанд; кӯдакон ин миқдорро бояд дар 2 рӯз истеъмол намоянд) низ давои хубест. Барои табобати сурфаи кӯдакон аз гулҳои Г. ва решаи гули хайрӣ даво таҳия месозанд. Бо ин мақсад ба як истакон оби ҷӯш кӯфтаи ин гиёҳҳоро андохта, 200 г шакар илова мекунанд ва то ғафс шуданаш рӯи оташи паст меҷӯшонанд; сипас онро полонда рӯзе якчумчагӣ 4-6 бор меошоманд.
Буслайка Ангуйская (ноҳияи Тулун, Иркутск)

Буслайка Ангуйская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Тулун, ки дар вилояти Иркутск қарор дорад, дохил мешавад.
Бутакова

Бутакова — деҳаест дар Русия, ки дар ҳайати ноҳияи Алапаевский вилояти Свердловск медарояд.
Бусро

Бусро — шаҳр дар Сурия. География Иқлим.
Буслаево (ноҳияи Великоустюг, Вологда)

Буслаево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Великоустюг, ки дар вилояти Вологда қарор дорад, дохил мешавад.
Бутаково (ноҳияи Качуг, Иркутск)

Бутаково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Качуг, ки дар вилояти Иркутск қарор дорад, дохил мешавад.
Бутилитси (ноҳияи Меленков)

Бутилитси — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Меленков, ки дар вилояти Владимир қарор дорад, дохил мешавад.
Бутирка (ноҳияи Жирнов, Волгоград)

Бутирка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Жирнов, ки дар вилояти Волгоград қарор дорад, дохил мешавад.
Бутирево (ноҳияи Илин, Иванов)

Бутирево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Илин, ки дар вилояти Иванов қарор дорад, дохил мешавад.
Бутирки (деҳа)

Бутирки — деҳаест дар Русия, ки дар ҳайати ноҳияи Камишловский, вилояти Свердловск медарояд.